CELEX: 32018D1205(01)
Language: mt
Date: 2018-11-28 00:00:00
Title: Deċiżjoni ta’ Implimentazzjoni tal-Kummissjoni tat-28 ta’ Novembru 2018 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid (Cebreros (DOP))

5.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 438/2
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tat-28 ta’ Novembru 2018
         dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
         (Cebreros (DOP))
         (2018/C 438/02)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikulari l-Artikolu 97(3) tiegħu,
         Billi:
         
                     (1)
                  
                  
                     Spanja bagħtet applikazzjoni għall-protezzjoni tal-isem “Cebreros” skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013.
                  
               
                     (2)
                  
                  
                     Skont l-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta’ dak ir-Regolament huma ssodisfati.
                  
               
                     (3)
                  
                  
                     Sabiex ikunu jistgħu jitressqu dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, jenħtieġ li d-dokument uniku msemmi fl-Artikolu 94(1)(d) ta’ dak ir-Regolament, u r-referenza għall-pubblikazzjoni tal-ispeċifikazzjoni tal-prodott li saret matul il-proċedura nazzjonali preliminari għall-eżami tal-applikazzjoni għall-protezzjoni tal-isem “Cebreros”, jiġu ppubblikati f’Il-Ġurnal Uffiċjali tal-Unjoni Ewropea,
                  
               IDDEĊIEDIET KIF ĠEJ:
         
            Artikolu Uniku
            Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Cebreros” (DOP) jinsabu fl-Anness ta’ din id-Deċiżjoni.
            Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni għandha tikkonferixxi d-dritt ta’ oġġezzjoni għall-protezzjoni tal-isem speċifikat fl-ewwel paragrafu ta’ dan l-Artikolu, fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-28 ta’ Novembru 2018.
            
               
                  Għall-Kummissjoni
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
      
      
         
            ANNESS
            DOKUMENT UNIKU
            
               “Cebreros”
            
            
               DOP-ES-02348
            
            
               Data tal-applikazzjoni: 20.2.2017
            
            1.   Isem/ismijiet għar-reġistrazzjoni
            
            Cebreros
            2.   Tip ta’ indikazzjoni ġeografika
            
            DOP — Denominazzjoni ta’ Oriġini Protetta
            3.   Kategoriji tal-prodotti tad-dwieli
            
            
                     
                        1.
                     
                     
                        Inbid
                     
                  4.   Deskrizzjoni tal-inbid/inbejjed
            
            
               Inbejjed bojod:
            
            L-inbejjed bojod għandhom sfumaturi li jvarjaw minn isfar kulur it-tiben għal isfar kulur id-deheb. Huma ċari u brillanti, b’riħa ta’ frott, u huma tajbin, ibbilanċjati, u b’sensazzjoni żejtnija fil-ħalq. Jekk l-inbejjed ikunu mmaturaw fil-btieti, jistgħu jkunu kulur id-deheb fit-truf, l-aroma ta’ frott tagħhom tkun aktar misjura, u jkunu ta’ palat aktar qawwi.
            Aċidità volatili massima għall-inbejjed ta’ aktar minn sena: 16,67 meq/l sa 10 % vol, li tiżdied b’1 meq/l għal kull grad ta’ qawwa alkoħolika li taqbeż l-10 %.
            Dawn l-inbejjed jistgħu jaqbżu l-limiti stabbiliti fl-Anness IC, il-punt 1 tar-Regolament tal-Kummissjoni (KE) Nru 606/2009, sakemm jikkonformaw mal-kundizzjonijiet stabbiliti fit-Taqsima 3 ta’ dan l-Anness.
            Il-parametri analitiċi mhux stabbiliti f’dan id-dokument għandhom jikkonformaw mar-regoli fis-seħħ.
            Karatteristiċi analitiċi ġenerali
            
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika reali minima (f’% tal-volum)
                     
                     
                        12
                     
                  
                        Aċidità totali minima
                     
                     
                        4 grammi għal kull litru espressi bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                        13,33 
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                        160
                     
                  
               Inbejjed rożè:
            
            L-inbejjed rożè huma ċari u brillanti, u l-kulur tagħhom ivarja minn roża ċar għal roża kulur il-frawli jew il-lampun. Tipikament ikollhom noti ta’ frott aħmar u/jew iswed, bi struttura medja fil-ħalq. Jekk ikunu mmaturaw fil-btieti, it-toni tagħhom jistgħu jkunu aktar fl-oranġjo, u l-ħjiel tal-frott ikun ta’ inqas intensità, u b'togħmiet tal-injam fl-isfond.
            Aċidità volatili massima għall-inbejjed ta’ aktar minn sena: 16,67 meq/l sa 10 % vol, li tiżdied b’1 meq/l għal kull grad ta’ qawwa alkoħolika li taqbeż l-10 %.
            Dawn l-inbejjed jistgħu jaqbżu l-limiti stabbiliti fl-Anness IC, il-punt 1 tar-Regolament tal-Kummissjoni (KE) Nru 606/2009, sakemm jikkonformaw mal-kundizzjonijiet stabbiliti fit-Taqsima 3 ta’ dan l-Anness.
            Il-parametri analitiċi mhux stabbiliti f’dan id-dokument għandhom jikkonformaw mar-regoli fis-seħħ.
            Karatteristiċi analitiċi ġenerali
            
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika reali minima (f’% tal-volum)
                     
                     
                        12
                     
                  
                        Aċidità totali minima
                     
                     
                        4,5  grammi għal kull litru espressi bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                        13,33 
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                        160
                     
                  
               Inbejjed ħomor:
            
            L-inbejjed ħomor huma ċari fid-dehra, b’tonalitajiet ħomor kulur iċ-ċirasa u bi ħjiel ta’ vjola. Tipikament ikollhom noti ta’ frott aħmar u/jew iswed, kif ukoll aċidità u struttura bbilanċjata, li jagħmluhom fini u eleganti. Jekk ikunu mmaturaw fil-btieti, iżommu l-firxa ta’ frott tagħhom flimkien mat-togħma tal-injam, u jsiru aktar lixxi fit-togħma u jiksbu togħma li ddum aktar b’tonalitajiet ta’ aħmar kemxejn skur.
            Aċidità volatili massima għall-inbejjed ta’ aktar minn sena: 16,67 meq/l sa 10 % vol, li tiżdied b’1 meq/l għal kull grad ta’ qawwa alkoħolika li taqbeż l-10 %.
            Dawn l-inbejjed jistgħu jaqbżu l-limiti stabbiliti fl-Anness IC, il-punt 1 tar-Regolament tal-Kummissjoni (KE) Nru 606/2009, sakemm jikkonformaw mal-kundizzjonijiet stabbiliti fit-Taqsima 3 ta’ dan l-Anness.
            Il-parametri analitiċi mhux stabbiliti f’dan id-dokument għandhom jikkonformaw mar-regoli fis-seħħ.
            Karatteristiċi analitiċi ġenerali
            
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika reali minima (f’% tal-volum)
                     
                     
                        13
                     
                  
                        Aċidità totali minima
                     
                     
                        4,5  grammi għal kull litru espressi bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                        13,33 
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                        150
                     
                  5.   Prattiki tal-produzzjoni tal-inbid
            
            a.   Prattiki enoloġiċi essenzjali
            
            
               Prattiki tal-kultivazzjoni
            
            
                        —
                     
                     
                        It-tħawwil, il-mili ta’ spazji, it-tlaqqim in situ, u t-tlaqqim mill-ġdid jista’ jsir biss b’varjetajiet awtorizzati.
                     
                  
                        —
                     
                     
                        It-tħawwil ġdid jista’ juża biss il-varjetajiet ewlenin: Garnacha Aħmar u Albillo Real.
                     
                  Id-dielja tista’ titrawwem bil-modi li ġejjin:
            
                        —
                     
                     
                        Bl-użu tal-metodu tradizzjonali tal-kalċi u l-varjanti tiegħu.
                     
                  
                        —
                     
                     
                        Fuq sistemi ta’ trawwim ta’ dwieli f’espaliers: trawwim iggwidat u appoġġjat.
                     
                  
               Prattika enoloġika speċifika
            
            Qawwa alkoħolika potenzjali minima tal-għeneb: 12 % vol. (varjetajiet ħomor) u 11 % vol. (varjetajiet bojod).
            Għandhom jintużaw biss tankijiet u kontenituri li ma jikkontaminawx l-inbid u li huma permessi skont il-leġiżlazzjoni attwali.
            Rendiment massimu ta’ estrazzjoni: 70 l għal kull 100 kg ta’ għeneb.
            
               Kundizzjonijiet tal-maturazzjoni
            
            
                        —
                     
                     
                        L-inbejjed li jużaw it-terminu “IFFERMENTAT FIL-BTIETI” (“FERMENTADO EN BARRICA”) għandhom jużaw btieti tal-ballut kemm għall-fermentazzjoni kif ukoll għall-maturazzjoni bil-karfa.
                     
                  
                        —
                     
                     
                        Il-maturazzjoni sussegwenti għandha ssir fi btieti tal-ballut.
                     
                  
                        —
                     
                     
                        Il-kalkolu tal-perjodu ta’ maturazzjoni għandu jibda fl-1 ta’ Novembru tas-sena tal-ħsad.
                     
                  
               Restrizzjoni rilevanti għall-vinifikazzjoni
            
            
                        —
                     
                     
                        L-inbejjed bojod għandhom isiru esklussivament bil-varjetà Albillo Real.
                     
                  
                        —
                     
                     
                        Il-varjetajiet rożè u aħmar għandhom isiru b’minimu ta’ 95 % tal-varjetà Garnacha Aħmar.
                     
                  Għall-estrazzjoni tal-most, l-użu kemm ta’ magni ċentrifugi b’veloċità għolja kif ukoll ta’ preses kontinwi huwa pprojbit.
            b.   Rendimenti massimi
            
            6 000 kilogramma ta’ għeneb għal kull ettaru.
            42 ettolitru għal kull ettaru.
            6.   Definizzjoni taż-żona demarkata
            
            Il-muniċipalitajiet huma elenkati hawn taħt u kollha jinsabu fil-provinċja ta’ Avila:
            La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila u Villarejo del Valle.
            7.   Varjetà jew varjetajiet tad-dwieli li minnhom jinkiseb l-inbid / jinkisbu l-inbejjed
            
            
                         
                     
                     
                        ALBILLO REAL
                     
                  
                         
                     
                     
                        GARNACHA AĦMAR — GIRONET
                     
                  8.   Deskrizzjoni tar-rabta/rabtiet
            
            
               Fatturi naturali u umani
            
            
               Fatturi naturali
            
            Iż-żona li trid tiġi protetta tinsab fis-Sistema Iberika Ċentrali tal-ktajjen ta’ muntanji, bejn il-baċiri tax-xmajjar Alberche u Tiétar, li huma tributarji tax-xmara t-Tajo. Il-parti tal-Lvant tal-katina ta’ muntanji Sierra de Gredos tifred iż-żewġ baċiri tax-xmajjar. Fil-biċċa l-kbira fiha materjali li huma ta’ oriġini granitika.
            Fil-baċir tal-Alberche, it-terren huwa imħatteb, iżda mingħajr karatteristiċi akuti. Huwa mħallat b’mod alternat ma’ għoljiet wieqfa ħafna ta’ għoli konsiderevoli. Il-vinja tinsab prinċipalment fuq in-naħa tal-għoljiet tax-xatt tax-xellug tal-wied li jħares lejn in-Nofsinhar. L-altitudni hija bejn 800 m u 1 000 m, għalkemm xi rqajja’ jistgħu jkunu ‘l fuq minn 1 000 m. Il-baċir tax-xmara Tiétar huwa aktar baxx, iżda jitla’ f’daqqa lejn is-sors tiegħu.
            Il-ħamrija hija ġulġliena, ramlija, u kemxejn aċiduża, b’sodda ta’ blat tal-granit u ftit materjal organiku. Hemm żona tax-shale b’ħamrija ramlija ġulġliena ratba, għalkemm hija ferm iżgħar. Skont il-klassifikazzjoni tal-FAO, il-ħamrija fiż-żona hija fil-biċċa l-kbira tat-tip Cambisols. It-tipi Dystric u Humic Cambisols huma l-iktar preżenti fil-ħamrija fil-vinji.
            Il-klima hija Mediterranja b’influwenza kontinentali. Għandha xitwa relattivament qasira u li mhijiex kiesħa ħafna. Is-sajf huwa twil, sħun u niexef. It-temperatura medja annwali fiż-żona fejn tinsab il-vinja (is-Sierra de Gredos għandha klima tal-muntanji) hija bejn 12 u 15 °C, u x-xita tvarja bejn 400 u 800 mm fis-sena. Hemm 215-il jum fis-sena mingħajr ġlata. B’mod ġenerali, jista’ jingħad li l-klima hija aktar sħuna u b’aktar xita milli fiż-żoni xi mkien ieħor fir-reġjun, fejn jinsabu d-DOP tax-xmara Douro.
            
               Fatturi umani
            
            Għal sekli sħaħ, il-bnedmin għażlu l-aħjar artijiet għall-kultivazzjoni tad-dwieli, fejn għażlu dawk li kienu l-aktar xierqa u li jħarsu lejn in-Nofsinhar ix-Xlokk. Ta’ min jinnota l-altitudni għolja ta’ ċerti rqajja’ — b’elevazzjoni ta’ aktar minn 1 000 metru.
            Garnacha Aħmar u Albillo Real huma l-varjetajiet ewlenin użati biex isir l-inbid. Matul l-istorja kien hemm referenzi dwar kemm dawn il-varjetajiet huma adatti għaż-żona. Għalkemm dawn il-varjetajiet jitkabbru f’żoni oħra, il-kwalitajiet tal-ħamrija u l-klima jipproduċu karatteristiċi distintivi ħafna fl-inbejjed protetti.
            Il-vinji fiż-żona demarkata huma antiki ħafna. 94 % tad-dwieli għandhom aktar minn 50 sena u 37 % għandhom aktar minn 80 sena. Dan ifisser volumi ta’ produzzjoni baxxi li huma ta’ kwalità għolja.
            Hemm mudell ta’ tħawwil spazjuż fiż-żona, ġeneralment akbar minn 2,5 × 2,5 metri. Id-densità tat-tħawwil hija għalhekk 1 600 dielja għal kull ettaru, xierqa għall-ammont baxx u irregolari ta’ xita u għall-ħamrija li hija fqira mill-materja organika.
            
               Karatteristiċi tal-prodott
            
            L-inbejjed fiż-żona demarkata jistgħu jiġu separati fi: bojod, rożè, ħomor, żgħażagħ u mmaturati. Dawn kollha għandhom il-karatteristiċi tipiċi li ġejjin:
            
                        —
                     
                     
                        Qawwa alkoħolika għolja.
                     
                  
                        —
                     
                     
                        Aċidu tartariku għoli u bbilanċjat.
                     
                  
                        —
                     
                     
                        Potenzjal tajjeb għall-ħżin. L-inbejjed ħomor b’mod partikolari jibqgħu tajbin għal żmien twil.
                     
                  
                        —
                     
                     
                        Huma bbilanċjati, lixxi u grazzjużi fuq il-palat, u vivaċi ħafna.
                     
                  
               Rabta kawżali
            
            Il-karattru distintiv tal-inbejjed miż-żona demarkata huwa essenzjalment dovut għall-ambjent ġeografiku: kif imsemmi hawn fuq, iż-żona hija ddefinita minn żewġ katini ta’ muntanji u żewġ xmajjar li t-tnejn huma tal-baċir tax-xmara Tagus. Il-vinja tinsab prinċipalment fuq in-naħa tal-għoljiet tax-xtut tax-xellug tal-widien li jħarsu lejn in-Nofsinhar. Bħala riżultat, il-karatteristiċi tal-ħamrija, il-ġeoloġija u l-klima taż-żona jagħmluha żona eċċezzjonali u unika għall-kultivazzjoni tad-dwieli. Barra minn hekk, l-għarfien espert tal-bniedem fl-għażla tal-varjetajiet l-aktar adattati u tal-metodu tat-tkabbir l-aktar xieraq jagħmilha possibbli li jiġi manifatturat prodott speċifiku u uniku. Il-fatturi ewlenin li juru din ir-rabta huma miġbura fil-qosor hawn taħt:
            
                        —
                     
                     
                        Il-kwalità ġulġliena ramlija tal-ħamrija b’sodda ta’ blat tal-granit tagħmel lill-inbejjed fini u grazzjużi fuq il-palat.
                     
                  
                        —
                     
                     
                        Il-mikroklima taż-żona li għandha tiġi protetta — b’differenza miż-żoni tal-madwar — hija aktar varjata mill-bqija ta’ Kastilja u León, u hija aktar friska miż-żoni tan-Nofsinhar u tal-Lvant, b’karatteristiċi mmarkati tagħha stess. Madankollu, in-nuqqas ta’ xita fis-sajf u fil-bidu tal-ħarifa jiżgura li l-għeneb maħsud ikun b’saħħtu u ta’ kwalità għolja.
                     
                  
                        —
                     
                     
                        Il-vinji jinsabu f’altitudni għolja, b’xi wħud li jinsabu aktar minn elf metru ’l fuq mil-livell tal-baħar. Dan għaliex l-għeneb li jirriżulta jkollu aċidità tajba ħafna, li tagħti freskezza u vivaċità lill-inbid.
                     
                  
                        —
                     
                     
                        Il-mappa tal-varjetà ta’ għeneb turi wkoll il-karattru distintiv tiegħu. Għal sekli sħaħ il-kultivaturi tal-inbid għażlu l-aktar varjetajiet adatti għaż-żona: Garnacha Aħmar u Albillo Real, li huma l-bażi tal-inbejjed u jagħtuhom il-karatteristika distintiva tagħhom. Garnacha Aħmar jipproduċi nbejjed b’qawwa alkoħolika għolja, għalkemm minħabba l-altitudni u l-klima huma friski fuq il-palat. Albillo Real huwa speċifiku għaż-żona u distint minn Albillo Mayor, tipiku ta’ żoni oħra f’Kastilja u León; jipproduċi nbejjed kumplessi, b’togħma tajba u vivaċi, xierqa ħafna għall-maturazzjoni fil-bettija.
                     
                  
                        —
                     
                     
                        Id-distanzi tat-tħawwil li ntużaw tradizzjonalment, flimkien mal-ammont baxx ta’ xita u n-nuqqas ta’ materjal organiku fil-ħamrija, jagħtu lok għal rendiment baxx ħafna. Dan huwa wieħed mill-fatturi wara l-kwalità għolja tal-għeneb kemm mill-perspettiva tal-produzzjoni kif ukoll tal-polifenol. Għandhom parametri analitiċi bbilanċjati u jimmaturaw tajjeb ħafna.
                     
                  
                        —
                     
                     
                        Il-vinja hija antika ħafna (94 % tad-dwieli għandhom aktar minn 50 sena u 37 % għandhom aktar minn 80 sena). Flimkien mal-karatteristiċi msemmija hawn fuq, dan ifisser li l-inbejjed jifilħu tajjeb għall-ħżin.
                     
                  Meħuda flimkien, iċ-ċirkostanzi deskritti hawn fuq jipproduċu għeneb li jimmatura tajjeb ħafna, u dan ifisser li jistgħu jiġu prodotti nbejjed b’kontenut għoli ta’ alkoħol (mhux anqas minn 12° fl-inbejjed bojod u rożè u 13° f’dawk ħomor). Fl-istess ħin hemm aċidità konsiderevoli (aċidità totali ta’ mhux inqas minn 4,5 grammi għal kull litru espressa bħala aċidu tartariku). Din il-karatteristika doppja, kontenut għoli ta’ alkoħol u aċidità għolja, tagħti lill-inbejjed ta’ Cebreros il-bilanċ karatteristiku tagħhom.
            L-inbejjed koperti miż-żona protetta huma differenti minn dawk taż-żoni tal-madwar, b’mod partikolari l-inbejjed mill-wied tad-Duero, minħabba li juru dan il-bilanċ tipiku bejn alkoħol u aċidità, bi struttura li hija mmarkata iżda mhux eċċessiva, li tirriżulta fI nbejjed b’karattru eleganti ħafna.
            9.   Rekwiżiti oħra applikabbli
            
            
               Qafas ġuridiku:
            
            Fil-leġiżlazzjoni nazzjonali
            
               Tip ta’ kundizzjoni oħra:
            
            Imballaġġ fiż-żona ġeografika demarkata
            
               Deskrizzjoni tal-kundizzjoni:
            
            Il-proċess tal-produzzjoni tal-inbid jinkludi l-ibbottiljar u l-maturazzjoni sussegwenti fil-flixkun, u għalhekk il-karatteristiċi organolettiċi deskritti fl-Ispeċifikazzjoni jistgħu jiġu garantiti biss jekk l-operazzjonijiet kollha tal-immaniġġjar tal-inbid iseħħu fiż-żona demarkata. L-inbejjed jispiċċaw fil-flixkun, fejn jintemm il-proċess tal-produzzjoni. Huwa hawnhekk li l-inbejjed jieħdu l-karatteristiċi definiti fit-taqsima 2 ta’ din l-Ispeċifikazzjoni u, b’mod partikolari, il-karatteristiċi organolettiċi tagħhom. It-trasport bl-ingrossa tal-inbid, mhux ibbottiljat, ikun ifisser li l-prodott jiċċaqlaq mingħajr din l-operazzjoni finali, u dan iwassal għal telf ta’ kwalità (ossidazzjoni u sinjali oħra ta’ bidla, eċċ.).
            L-ibbottiljar tal-inbejjed huwa għalhekk wieħed mill-kriterji ewlenin biex jiġu żgurati l-karatteristiċi miksuba matul il-produzzjoni u — fejn xieraq — il-proċess tal-maturazzjoni. Minħabba dan, l-ibbottiljar għandu jsir ukoll fil-faċilitajiet tal-ibbottiljar ta’ fabbriki tal-inbid li jinsabu fiż-żona tal-produzzjoni.
            
               Qafas ġuridiku:
            
            Fil-leġiżlazzjoni nazzjonali
            
               Tip ta’ kundizzjoni oħra:
            
            Dispożizzjonijiet addizzjonali dwar it-tikkettar
            
               Deskrizzjoni tal-kundizzjoni:
            
            
                        —
                     
                     
                        It-terminu “INBID TA’ KWALITÀ TA’ CEBREROS” (“VINO DE CALIDAD DE CEBREROS”) jista’ jintuża fuq it-tikkettar minflok “DENOMINAZZJONI TA’ ORIĠINI PROTETTA”“CEBREROS”’.
                     
                  
                        —
                     
                     
                        Għandu jkun obbligatorju li tiġi indikata s-sena tal-ħsad, tal-vendemmja jew termini ekwivalenti, anki fejn l-inbejjed ma jkunux ġew immaturati.
                     
                  
                        —
                     
                     
                        Jistgħu jintużaw it-termini “IFFERMENTAT FIL-BTIETI” jew “BALLUT” (“ROBLE”), sakemm l-inbejjed jissodisfaw il-kundizzjonijiet stabbiliti fil-leġiżlazzjoni attwali.
                     
                  
                        —
                     
                     
                        F’dawk il-lottijiet fejn jiġi ppruvat li 100 % tal-għeneb użat biex isir l-inbid jiġi minn muniċipalità waħda, jista’ jiġi indikat fuq it-tikketta li l-inbid ikun ġie magħmul mill-għeneb minn dik il-muniċipalità.
                     
                  
               Link għall-ispeċifikazzjoni tal-prodott
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html